Platynotus (bille)

Platynotus er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

Utseende 
Små til ganske store, ovale, ofte matte og mørke skyggebiller. De har et ganske tykt hudpanser som gjør dem motstandsdyktige mot uttørking.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Siden de fleste skyggebillene er knyttet til ørkener og andre tørre miljøer finner man ikke mange arter i Norge, men noen finnes også her på tørre steder. Blant annet kan man i sanddyner finne den lille, gråsvarte arten Phylan gibbus som der lever under ganske ørkenlignende vilkår.

Utbredelse 
Artene finnes nesten bare i India, men én art er også kjent fra Myanmar og Bangladesh.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae 
 Stammen Platynotini Mulsant & Rey, 1853 - ca. 500 arter  
 Understammen Platynotina Mulsant & Rey, 1853  
 Slekten Platynotus Fabricius, 1801 
 Platynotus deyrollei Mulsant & Rey, 1853 - nordlige India
 Platynotus excavatus (Fabricius, 1775) - India
 Platynotus hiekei Kaszab, 1975 -India
 Platynotus perforatus Mulsant & Rey, 1853 - India, Myanmar
 Platynotus punctatipennis Mulsant & Rey, 1853 - India
 Platynotus striatus (Fabricius, 1781) - India

Referanser

Eksterne lenker 
 

Skyggebiller
Biller formelt beskrevet i 1801
Dyr formelt beskrevet av Johann Christian Fabricius
Indias insekter